《出门行》
明代·宋登春

山有云，水有澜。壮士出门弹危冠，抱剑羞歌易水寒。

一朝笑解冠龙带，十年零落黄金镮。惟遗双宝珠，忧来不忍看。

愿采金光草，令人驻朱颜。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。